Document ID: 32004D0844

KOMISIJAS LĒMUMS
(2004. gada 9. novembris),
ar ko ievieš veidlapu juridiskās palīdzības pieprasījumiem saskaņā ar Padomes Direktīvu 2003/8/EK par to, kā uzlabot tiesu pieejamību pārrobežu strīdos, nosakot kopīgus obligātus noteikumus attiecībā uz juridisko palīdzību šādos strīdos
(izziņots ar dokumenta numuru K(2004) 4285)
(2004/844/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 27. janvāra Direktīvu 2003/8/EK par to, kā uzlabot tiesu pieejamību pārrobežu strīdos, nosakot kopīgus obligātus noteikumus attiecībā uz juridisko palīdzību šādos strīdos (1), un jo īpaši tās 16. panta 1. punktu,
apspriedusies ar padomdevēju komiteju, kas izveidota saskaņā ar Direktīvas 2003/8/EK 17. panta 1. punktu,
tā kā:
(1)
Saskaņā ar 16. panta 1. punktu Direktīvā 2003/8/EK Komisijai jāievieš standarta veidlapas juridiskās palīdzības pieprasījumiem un šādu pieprasījumu pārsūtīšanai.
(2)
Standarta veidlapas juridiskās palīdzības pieprasījumiem starp dalībvalstu tiesu iestādēm ir ieviestas ar Komisijas Lēmumu K(2003) 1829 (2).
(3)
Saskaņā ar 16. panta 2. punkta otro daļu Direktīvā 2003/8/EK standarta veidlapas juridiskās palīdzības pieprasījumiem jāievieš līdz 2004. gada 30. novembrim. Tādēļ minētā veidlapa jāievieš ar šo lēmumu.
(4)
Saskaņā ar 1. un 2. pantu Dānijas nostājas protokolā, kas pievienots Līgumam par Eiropas Savienību un Eiropas Kopienas dibināšanas līgumam, Dānijai, kurai Direktīva 2003/8/EK nav saistoša, arī šis lēmums nav saistošs un nav jāpiemēro,
IR PIEŅĒMUSI ŠO LĒMUMU.
1. pants
Standarta veidlapa juridiskās palīdzības pieprasījumiem saskaņā ar Direktīvu 2003/8/EK ir sniegta pielikumā.
2. pants
Šis lēmums ir adresēts dalībvalstīm.
Briselē, 2004. gada 9. novembrī

Labels: 12
11
15
5